**Styremøte, Sleneset Båtforenings Klubbhus, den 22.Nov. 2021!**

Følgende styremedlemmer møtte: Styreleder: Helge Oddoy,

Nestleder: Thore Thorolvsen

Kasserer: Steinar Joakimsen

Styremedlem: Agnar Olsen

Styremedlem: Dan-Kristian Larssen

**Følgende saksliste fremlagt:**

Sak 14/21. Evaluering av avtale med Sleneset Bobilparkering.

Sak 15/21. Fastsettelse av årsmøtedato 2022.

Sak16/21.Eventuelle vedtektsendringer.

Sak 17/21 Eventuell.

Nestleder ble valgt til fungerende møtereferent,

Kl 18:05 åpnet Styreleder møte med å ønske de fremmøtte velkommen og gjorde rede for sakslisten.

Styreleder redegjorde så for situasjonen angående de mørke og slukkede veilysene på ankomst veien til båtforeningens klubblokale. Styreleder hadde vært i kontakt med Helgeland Elektro, ved Per Asle Pedersen, og blitt informert om at de (Helgeland Elektro) var satt på saken men at de pr. dags dato ventet på utstyr for å utbedre feilen.

**Sak 14/21. Evaluering av avtale med Sleneset Bobilparkering.**

Nestleder Thore Thorolvsen ble erklært inhabil som medlem av styre i denne saken. Som leder og driver av Sleneset Bobilparkering ligger det i sakens natur at han representerte Sleneset Bobilparkering under drøftelsen av denne saken.

Medlemmer av styre kommenterte at det hadde vært enkelte negative kommentarer til etableringen og opparbeidelse av bobil pakeringen. Thore Thorolvsen bekreftet at slike kommentarer også var kommet han til kjennskap. Dog var ingen av disse kommentarer blitt rettet direkte til ham som eier og driver av Bobilparkeringen. Den generell holdningen bland øyas befolkning vedrørende opparbeidelsen og driften av parkeringen synest å være kun positivt. På oppfordring fra styremedlemmene redegjorde så Thore Thorolvsen for hans erfaring med opparbeidelse og driften av parkeringen. Thore’s erfaring var at opparbeidelsen hadde gått meget bra.Han har opplevet hjelpsomhet og oppbakking fra styret og øvrige medlemmer av foreningen samt fra folk flest. Han følte også at det hadde vært et god samarbeid mellom båtforeningens vaktpersonalet og Bobil Parkeringen.

Thore la også frem regnskapet for Bobil Parkeringen som viste at det har vært 69 «bobildøgn» fra åpningen og til dags dato. Disse 69 «bobildøgn» utgjør 2.070,- kroner . Strømforbruket har vært på 462,7 kw/t som utgjør 555,24 kroner. Disse summene vil bli overført fra Bobilparkeringen til Båtforeningen.

De inngrep og justeringer som ble foretatt ved opparbeidelsen av parkeringsplassen er ikke belastet Sleneset Båtforening økonomisk.

Styreformann forslo for styre at man forlenget avtalen mellom Sleneset Bobilparkering og Sleneset Båtforening ett (1) år og da med de samme betingelser om er nedfelt i leiekontrakten. Dette ble så enstemmig vedtatt.

**Sak 15/21. Fastsettelse av årsmøtedato 2022**.

Datoen for årsmøte i Sleneset Båtforening ble drøftet og ble enstemmig satt til den 12.Februar 2022. Det ble også vedtatt at et styremøte vil bli avholdt den 27. Januar 2022.

**Sak16/21.Eventuelle vedtektsendringer.**

Styreformann forslo at men skulle gjøre en vedtektsendring vedrørende avgiften på korttidsleie (månedesleie) av båtplass. Det ble lagt frem forslag til vedtektsendring hvor man setter **en** avgift for båter under 30 fot og **en** avgift for båter over 30 fot. Forslaget til avgiften ble som følger: kr. 500 for båter under 30 fot og kr. 800 for båter over 30 fot.

Forslaget til vedtektsendringen ble enstemmig vedtatt og vil bli lagt frem for medlemmene på årsmøte den 12. Februar 2022.

**Sak 17/21 eventuelt**.

Styreformann informerte  styret om at det ny kodelåset var mottatt. Låsen vil bli montert i den nærmeste fremtid. Det ble også enstemmig bestemt at koden vil bli forandret hvert kvartal. Et enstemmig styre bestemte at nestleder skal være ansvarlig for administereingen av kodebytte og at styremedlemmene vil bli oppdatert ved kode bytte og sammtidig opplyst om den nye koden.

Styreformann takket for fremmøte og møte ble hevet kl 17;43.

Signert!

Thore Thorolvsen. Fungerende møtereferent.